สื่อออนไลน์ส่งผลต่อ การเลือกตั้ง อย่างไร
หากตอนนี้เรามีอายุ 40 ปี.. แสดงว่าเราเกิดในปี 2522  การเลือกตั้งในปี 2522 ผู้มีสิทธิเลือกตั้ง 21.3 ล้านคน ผู้มาใช้สิทธิ 9.3 ล้านคน  การเลือกตั้งครั้งปี 2554 ผู้มีสิทธิเลือกตั้ง 46.9 ล้านคน ผู้มาใช้สิทธิ 35.2 ล้านคน  แต่ก่อนผู้มีสิทธิเลือกตั้งทุกๆ 10 คน จะมีเพียง 4 คนไปเลือกตั้ง  อย่างไรก็ตามตัวเลขดังกล่าวได้เพิ่มขึ้นไปเป็น 7 คน ในระยะหลัง..  เรื่องนี้อาจแสดงให้เห็นว่า คนไทยสนใจการเลือกตั้งมากขึ้น  แล้วในสมัยก่อนกับปัจจุบัน ต่างกันอย่างไร? ลงทุนแมนจะเล่าให้ฟัง
22 ก.พ. 2562

สื่อออนไลน์ส่งผลต่อ การเลือกตั้ง อย่างไร / โดย ลงทุนแมน
หากตอนนี้เรามีอายุ 40 ปี..
แสดงว่าเราเกิดในปี 2522
การเลือกตั้งในปี 2522
ผู้มีสิทธิเลือกตั้ง 21.3 ล้านคน
ผู้มาใช้สิทธิ 9.3 ล้านคน
การเลือกตั้งครั้งปี 2554
ผู้มีสิทธิเลือกตั้ง 46.9 ล้านคน
ผู้มาใช้สิทธิ 35.2 ล้านคน
แต่ก่อนผู้มีสิทธิเลือกตั้งทุกๆ 10 คน จะมีเพียง 4 คนไปเลือกตั้ง
อย่างไรก็ตามตัวเลขดังกล่าวได้เพิ่มขึ้นไปเป็น 7 คน ในระยะหลัง..
เรื่องนี้อาจแสดงให้เห็นว่า คนไทยสนใจการเลือกตั้งมากขึ้น
แล้วในสมัยก่อนกับปัจจุบัน ต่างกันอย่างไร?
ลงทุนแมนจะเล่าให้ฟัง
จริงๆ แล้ว สิ่งเหล่านี้อาจเริ่มต้นจากตัวแปรที่ชื่อว่า “เทคโนโลยี”
ที่ได้เติบโตอย่างก้าวกระโดด
เมื่อก่อน..
หากเราต้องการรับรู้ข่าวเกี่ยวกับการเลือกตั้ง
เราคงต้องรอหนังสือพิมพ์ตอนเช้า รายการข่าววิทยุหรือทีวี
ซึ่งบางทีเราก็ไม่รู้ว่า
เรื่องที่เราสนใจจะออกอากาศเมื่อไหร่
พอเราพลาดไป สิ่งที่ตามมาคือ เราไม่รู้ว่าจะไปตามข่าวได้ที่ไหน..
หรือที่มากไปกว่านั้นก็คือ
ในบางครั้ง เรื่องที่เรารับรู้อาจเป็นเพียงเสี้ยวหนึ่งของเรื่องราวทั้งหมด
และอาจทำให้เราตีความไปในทางผิดๆ
อย่างไรก็ตาม อินเทอร์เน็ตได้เริ่มทำให้เราเข้าถึงแหล่งข้อมูลได้มากขึ้น
รู้หรือไม่ว่า..
40 ปีก่อน
คนไทย 46.5 ล้านคน เข้าถึงอินเทอร์เน็ต 0 คน
10 ปีก่อน
คนไทย 66.5 ล้านคน เข้าถึงอินเทอร์เน็ต 13.4 ล้านคน
5 ปีก่อน
คนไทย 67.7 ล้านคน เข้าถึงอินเทอร์เน็ต 23.6 ล้านคน
แต่หลังจากสมาร์ตโฟนเกิดขึ้น ตอนนี้คนไทยทุกคนสามารถเข้าถึงอินเทอร์เน็ตผ่านสมาร์ตโฟนในมือของพวกเขา
LINE มีผู้ใช้งานคนไทย 42 ล้านบัญชี
Facebook มีผู้ใช้งานคนไทย 51 ล้านบัญชี
แสดงให้เห็นว่าเทคโนโลยีกำลังทำให้เราเข้าถึงแหล่งข้อมูลได้มากขึ้น
จนในวันนี้
เราสามารถดูรายการดีเบตย้อนหลังผ่าน YouTube
ค้นหาประวัติของผู้สมัครรุ่นใหม่ๆ ใน Google
แลกเปลี่ยนความคิดเห็นของเรากับคนอื่นได้ใน Facebook
จากที่เมื่อก่อน เราอ่านแค่ข่าวผ่านหน้าหนังสือพิมพ์ รอดูทีวีแค่ช่วงเวลาที่กำหนด
แต่เมื่อทุกอย่างอยู่บนอินเทอร์เน็ต
เราสามารถเลือกข้อมูลที่มีอยู่เต็มไปหมดมาพิจารณา และไตร่ตรอง
ในยุคนี้
เราจะมีข้อมูลทุกอย่างมาเปรียบเทียบกันได้ทันที
คนไหนนำเสนอข้อมูลได้สมเหตุสมผล
คนไหนมีแต่หลักการ แต่ทำไม่ได้จริง
คนไหนไม่มีหลักการ แต่ทำงานเป็น
ในขณะเดียวกัน
ก็จะทำให้มีการแสดงความคิดเห็นกันมากขึ้นอย่างที่ไม่เคยมีมาก่อนในยุคไหน
ซึ่งการแสดงความคิดเห็นนี้
จะไม่ได้อยู่ในร้านกาแฟ
จะไม่ได้อยู่ในหน้าหนังสือพิมพ์
จะไม่ได้อยู่ในวิทยุหรือทีวี
แต่จะอยู่ในคอมเมนต์ของสื่อออนไลน์ ที่กว่าจะรู้ตัวอีกที เราก็เป็นหนึ่งในคนที่แสดงความคิดเห็นไปในนั้นแล้ว..
----------------------
อ่านเรื่อง เทคโนโลยีตอนนี้ วิ่งเร็วขนาดไหน? ได้ที่ 
มีเรื่องหลากหลาย จากผู้เขียนเก่งๆ หลายท่าน โหลดแอป blockdit ได้ที่ 
สั่งหนังสือลงทุนแมน 8.0 ได้ที่
Lazada 
Shopee 
----------------------